作者：秦观
词牌/韵律：望海潮

paragraphs: 奴如飞絮，郎如流水，相沾便肯相随。
微月户庭，残灯帘幕，匆匆共惜佳期。
才话暂分携。
早抱人娇咽，双泪红垂。
画舸难停，翠帷轻别两依依。
别来怎表相思。
有分香帕子，合数松儿。
红粉脆痕，青笺嫩约，丁宁莫遣人知。
成病也因谁。
更自言秋杪，亲去无疑。
但恐生时注著，合有分于飞。